पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार ने कोरोना संक्रमण के फैलाव को देखते हुए बाहरी राज्यों से पंजाब में आने वाले लोगों के लिए सख्त नियम बनाए हैं। इसके बाद प्रशासन द्वारा पंजाब एवं हिमाचल प्रदेश की सीमाओं पर सख्ती बढ़ा दी गई है। इसी के तहत मंगलवार को कीरतपुर साहिब पुलिस द्वारा पंजाब एवं हिमाचल प्रदेश के सीमावर्ती गांव देहनी में इंटर स्टेट नाकाबंदी की गई। इन इंटर स्टेट नाकों पर पर पुलिस कर्मियों के साथ शिक्षकों को भी तैनात किया गया है ताकि हिमाचल प्रदेश की तरफ से आने वाला कोई भी व्यक्ति बिना जांच के पंजाब में दाखिल न हो सके।
डीएसपी रूपनगर यूसी चावला एवं थाना मुखी कीरतपुर साहिब इंस्पेक्टर सनी खन्ना ने गांव देहनी में लगे नाके का जायजा लिया। डीएसपी यूसी चावला ने पडोसी राज्य हिमाचल प्रदेश से आने वाले लोगों से अपील की कि वह पंजाब सरकार द्वारा जारी नियमों का पालन करते हुए पंजाब में दाखिल होने से पहले 72 घंटे पुरानी कोरोना निगेटिव रिपोर्ट या 15 दिन पुराना कोरोना वैक्सीनेशन का सर्टिफिकेट अपने पास रखें। उन्होंने पुलिस कर्मियों एवं शिक्षकों को पूरी सख्ती के साथ ड्यूटी करने के निर्देश दिए। इस मौके प्रिंसिपल इंद्रजीत सिंह गरदले, प्रदीप शर्मा, एचसी कुलबीर सिंह मौजूद थे।
काबिलेगौर है कि जिला प्रशासन द्वारा गांव देहनी के साथ-साथ जिले भर में पढ़ती पंजाब एवं हिमाचल प्रदेश की सभी 7 सीमाओं साहोमाजरा नालागढ़ रोड, अजौली मोड़ संतोषगढ़, पंजेहरा मोड भरतगढ़, दभोटा माजरा, जज्जर आनंदपुर साहिब एवं वरमाला नंगल में भी इंटरेस्ट रेट नाकाबंदी करवाई गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn